ร้าน Hippopotamus เป็นร้านมาจากฝรั่งเศส ซึ่งนำเสนอว่า ขายดีเป็นอันดับ 1 ในฝรั่งเศส ครับ

ร้านอยู่ที่ Mega Bangna ในส่วน food walk ครับ

บรรยากาศ: ร้านตกแต่งโทนสีแดงเป็นหลักครับ คนไม่ค่อยเยอะ มีดนตรีสดให้ฟัง นั่งชิวๆพอได้ครับ 3 ดาว

อาหาร: complimentary bread ขนมปังออกแนวแห้งและร่วนๆครับ มีกลิ่นลูกเกดด้วย รสชาติไม่ค่อยเวอร์กครับ

caesar salad ผักสดพอใช้ได้ ไก่แห้งไปหน่อย น้ำสลัดค่อนข้างรสอ่อน แปลกตรงใส่มะกอกดำด้วยครับ

prime rib steak ผมสั่งเนื้อที่ดีที่สุดของที่นี่ ด้วยความสุกระดับ medium rare รอบแรก ได้อาหารเป็น medium-medium well ครับ เลยขอให้ทางร้านเปลี่ยนให้ คราวนี้กลับมาเป็น Rare-medium rare ผสมกันครับ ก็พอทานได้มากขึ้น

คัท ของทางร้านยังทำไม่ค่อยดีนักครับ มีเอ็นปนมันผสมมาหลายจุด จนต้องทิ้งไปกว่าครึ่งชิ้น การย่างใช้เตาแก๊ซ ทำให้กลิ่นแก๊ซค่อนข้างแรงครับ และยังคุมไฟได้ไม่ดีพอทำให้ความสุกไม่สม่ำเสมอทั้งชิ้น เนื้อส่วนที่สุกพอดี ก็พอใช้ได้ครับ

จานนี้จะมาพร้อมซอสหลากหลายและ side dish 4 แบบ ซอสรสค่อนข้างจัด ทำให้ช่วยให้ทานเนื้อได้ง่ายขึ้นครับ

0.5 ดาว

บริการ: พนักงานมีความตั้งใจดี แต่ออกจะซุ่มซ่ามไปนิดนึงครับ 2.5 ดาว

ราคา: ราวๆ 1000 บาทต่อคน